▪ AKARETSA BANA BA GAGO MO DIPUISANONG TSA LELAPA MALEBANA LE GO TLHOFOFATSA DILO. Fa o dira jalo, ba ka tshegetsa tshwetso ya gago mme go tla bo go sa tlhole go le thata fa o tlhoka go gana sengwe se ba se kopang fa go tlhokega. 15 Dithapelo tse lo di rapelelang go ema nokeng tiro e e direlwang Bogosi jwa ga Jehofa di botlhokwa. Bangwe ba bakaulengwe ba rona ba mo kgolegelong ka ntlha ya boitlhaodi jwa bone jwa Bokeresete. Ba bangwe ba amilwe ke masetlapelo a tlholego, dintwa le dikgotlhang tsa selegae. Mme ba bangwe bone, gone mo diphuthegong tsa rona, ba lebane le dithaelo kgotsa kganetso. (Mathaio 10:35, 36) Ba ba eteletseng pele mo tirong ya go rera le mo go okameleng diphuthego le bone ba tlhoka gore lo ba rapelele ka metlha. (Baefeso 6:18, 19; Bakolosa 4:2, 3) A bo go le molemo jang ne gore lo umake badumedi ka lona fa lo rapela, jaaka go ne go dira Epaforase!—Bakolosa 4:12.